Man dood op plaas aangetref | Maroela Media
ŉ Man se liggaam is Vrydag in sy plakkershut op die plaas Knelvlei buite Vrede aangetref.
Sers. Mmako Mophiring, woordvoerder van die polisie, het gesê ŉ omstander het Philemon Ngwenya (53) se bakkie in die veld nie ver van sy huis af gewaar nie en sy selnommer probeer skakel. Hy het daarna Ngwenya se familie in kennis gestel.
“Sy gesin het na die plaas gegaan en toe sy erg aangerande liggaam binne die plakkershut aangetref. Die voorval is omstreeks 20:30 by die polisie aangemeld en ŉ saak van moord is ondersoek,” het Mophiring gesê.
Mophiring verduidelik dat Ngwenya en ander vee-eienaars van Thembalihle hul vee op Knelvlei, wat deur die plaaslike munisipaliteit verskaf word, aanhou. Ngwenya het glo ŉ plakkershut daar opgerig om sodoende na sy vee te kan omsien.
Die motief vir dié wrede moord is nog onbekend.
Enigiemand met inligting oor die voorval wat kan lei tot die inhegtenisneming van die verdagte(s) kan Vrede-polisie by 058 913 8501/2 bel.
Lykmy die misluktepaliteite verskaf nou sommer grond om te “boer” aan enigiemand wat nognie titelaktes ontvang het van ramapada nie
Gelukkig is die munisipaliteit (ANC) and die eienaar van die plaas, so dis seker maar net “gewone misdaad”. Was die plaaseienaar wit, het alle hel weer losgebreek met beskuldigings van rassisme, uitbuiting en apartheid.
Cyril sê dis wolhaarstories, né Lindiwe? Sterkte aan die familie oor nog ‘n onsinnige moord.
Ek hoop dit word ook as n plaasmoord aangeteken.
Ek wed julle, as jy vir Ramaphosa en Lindiwe hiervan inlig en vra wat hulle daarvan dink sal hulle se “dit bestaan nie” hulle word beskerm en verdedig so wat gee hulle tweetjies om? Ja, ek hoop ook dit word as plaasmoord aangeteken.